
ΑΠΟΦΑΣΕΙ Σ 

Αριθ. 5262 (1) 

Ανάθεση έργου με σύμβαση 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 15 (παρ.Ι)του Ν. 1735/1987 «Προσλή¬ 
ψεις στο Δημόσιο Τομέα, κοινωνικός έλεγχος στη Δημό¬ 
σια Διοίκηση, Πολιτικά δικαιώματα και άλλες διατάξεις» 
(ΦΕΚ 195 Α'), όπωςαντικαταστάθηκε με το άρθρο 6 του Ν. 
2527/1997 «Τροποποίηση και συμπλήρωση διατάξεων 
του Ν. 2190/1994 και άλλες διατάξεις» (ΦΕΚ206/Α). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» το οποίο προστέθηκε με το άρθρο 
27του Ν. 2081/1992 (ΦΕΚ 159 Α'). 

γ) Του άρθρου 22 (παρ 3) του Ν. 2362/1995 «Περί Δη¬ 
μοσίου Λογιστικού, Ελέγχου των Δαπανών του Κράτους» 
(ΦΕΚ247/Α). 

δ) Του Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων του» (ΦΕΚ 201 /Α). 

2. Την αριθ. ΔΙΠΠ/φ ΕΓΚΡ 1/18/27362/8.1.2001 απόφα¬ 
ση της Επιτροπής του άρθρου 2 παρ. 1 της αριθ. 55/98 
ΠΥΣ (αρθ.1 παρ.51 Ν. 2412/1996). 

3. Την αριθ. 437/2000 γνωμοδότηση του Α'τμήματος-Δ' 
διακοπών του Νομικού Συμβουλίου του Κράτους. 

4. Την αριθ. 1039386/441/Α 0006/21.4.2000 (ΦΕΚ 571/τ. 
Β721.4.2000) απόφαση του Πρωθυπουργού και Υπουρ¬ 
γού Οικονομικών «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών, αποφα¬ 
σίζουμε: 

1. Αναθέτουμε έργο με σύμβαση μίσθωσης, σύμφωνα 

με τις ανωτέρω διατάξεις και το άρθρο 681 ΚΕ του Αστι¬ 
κού Κώδικα, σε ένα (1) άτομο, Πτυχιούχο Νομικής Σχο¬ 
λής. 

2. Το έργο που ανατίθεται στο άτομο αυτό είναι: 

α) Συγκέντρωση και διοικητική κωδικοποίηση της νομο¬ 
θεσίας και νομολογίας που ρυθμίζει θέματα παλιννο- 
στούντων ομογενών από την τέως Σοβιετική Ένωση. 

β) Συγκέντρωση και επεξεργασία στοιχείων των παλιν- 
νοστούντων ομογενών (όσοι απέκτησαν την ελληνική ιθα¬ 
γένεια, με ειδικό δελτίο ταυτότητας κλπ) σε συνδυασμό 
με τις διατάξεις που έχουν εφαρμοστεί και τα μέτρα που 
έχουν ληφθεί για την κοινωνική τους ένταξη, για κάθε πε¬ 
ρίπτωση για τη δημιουργία βάσης δεδομένων. 

γ) Συγκέντρωση και διοικητική κωδικοποίηση της νομο¬ 
θεσίας και νομολογίας που ρυθμίζει θέματα μετανάστευ¬ 
σης και παραμονής αλλοδαπών στην ελληνική επικρά¬ 
τεια. 

δ) Συγκέντρωση και επεξεργασία στοιχείων των μετα¬ 
ναστών στην Ελλάδα (χώρες προέλευσης των μετανα¬ 
στών, συνολικός αριθμός και ανά Περιφέρεια με άδεια 
παραμονής για εργασία, για σπουδές κλπ). 

3. Το έργο αυτό πρέπει να ολοκληρωθεί μέσα σε δώδε¬ 
κα (12) μήνες. 

4. Τόπος εκτέλεσης του έργου ορίζεται η Κεντρική Υπη¬ 
ρεσία του Υπουργείου Εσωτερικών Δημόσιας Διοίκησης 
και Αποκέντρωσης. 

5. Το έργο αυτό, όπως περιγράφεται αναλυτικά στην 
παράγραφο 2, συντελείται στα πλαίσια του νόμου 
2790/2000 (ΦΕΚ24/Α) «Αποκατάσταση των παλιννοστού- 
ντων ομογενών από την τέως Σοβιετική Ένωση και άλλες 
διατάξεις», καθώς επίσης στο υπό ψήφιση σχέδιο νόμου 
«Είσοδος και παραμονή αλλοδαπών στην Ελληνική Επι¬ 
κράτεια, κτήση της Ελληνικής Ιθαγένειας με πολιτογρά¬ 
φηση». 

Ειδικότερα η ανάγκη αυτή προκύπτει από ρυθμίσεις νε¬ 
οπαγείς που εισάγουν τα νομοθετήματα αυτά, οι οποίες 
δεν έχουν αποτελέσει αντικείμενο στις μέχρι τώρα απα¬ 
σχολήσεις των υπηρετούντων υπαλλήλων στα πλαίσια του 
κύκλου των συνήθων καθηκόντωντους. Επίσης οι ανάγκες 
αυτές δεν είναι δυνατόν να αντιμετωπιστούν, από το ήδη 
υπάρχων προσωπικό, διότι στο χώρο του Υπουργείου δεν 
υπηρετούν υπάλληλοι με τα ανάλογα προσόντα, γνώσεις 
και προϋπηρεσία, καθώςτονεοπαγέςτωνρυθμίσεωνπρο- 
ϋποθέτει για την ολοκλήρωση της εφαρμογής τους, την 
εντός τακτού χρόνου εφάπαξ συλλογή, ταξινόμηση, κα- 
τηγοριοποίηση και κωδικοποίηση όλων εκείνων των στοι¬ 
χείων που διαλαμβάνονται αναλυτικά παραπάνω και την 
εκτέλεση του όλου έργου. 

Από τα προαναφερθέντα είναι προφανές, ότι το αναφε- 
ρόμενο αντικείμενο έργου δεν καλύπτει πάγιες ανάγκες, 
αλλά συνιστά εξαιρετική έκτακτη ανάγκη που θα ολοκλη¬ 
ρωθεί σε δεδομένο χρονικό διάστημα, με την έννοια ότι 
δεν θα επαναληφθεί στο μέλλον, αλλά θα εξαντληθεί στο 
προκαθορισμένο χρονικό διάστημα. 

6. Για την εκτέλεση του έργου όπως προαναφέρθηκε, 
προκαλείται δαπάνη τεσσάρων εκατομμυρίων πεντακο- 
σίων χιλιάδων (4.500.000) δραχμών, σε βάρος του προϋ¬ 
πολογισμού του Υπουργείου Εσωτερικών, Δημόσιας Διοί¬ 
κησης και Αποκέντρωσης που είναι εγγεγραμμένη στον 
προϋπολογισμό του Υπουργείου, οικονομικού έτους 
2001 στον ΚΑΕ0871 και ειδικό φορέα 07-110. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΗΜΟΣΙΑΣ ΥΦΥΠ. 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 

-♦- 

Αριθ. ΔΙΔΚ/Φ. 38/3473 (2) 

Οργάνωση και Λειτουργίας της Γραμματείας 
του Δευτεροβάθμιου Πειθαρχικού Συμβουλίου. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 15 παρ. 18 του Ν. 2839/2000 (ΦΕΚ 
196/Α/12.9.2000) «Ρυθμίσεις θεμάτων του Υπουργείου 
Εσωτερικών, Δημόσιας Διοίκησης και Αποκέντρωσης και 
άλλες διατάξεις», με το οποίο προστέθηκε άρθρο 163α 
στο ν.2683/1999 (ΦΕΚ 19/Α/9.2.1999) «Κύρωση του Κώδι¬ 
κα Κατάστασης Δημοσίων Πολιτικών Διοικητικών Υπαλ¬ 
λήλων και Υπαλλήλων Ν.Π.Δ.Δ. και άλλες διατάξεις», και 
ιδίως η παρ.8 αυτού. 

β) του άρθρου 27 του Ν. 2081/1992 (ΦΕΚ 154/Α/1992) 
«Ρύθμιση του θεσμού των Επιμελητηρίων κ.λ.π.», με το 
οποίο προστέθηκε άρθρο 29Α στο Ν. 1558/1985 (ΦΕΚ 
137/Α/1985) «Κυβέρνηση και Κυβερνητικά Όργανα», 
όπως τελικά αντικαταστάθηκε με το άρθρο 1 παρ. 2α του 
Ν. 2469/1997 (ΦΕΚ 38/Α/1997) «Περιορισμός και βελτίω¬ 
ση της αποτελεσματικότητας των κρατικών δαπανών και 
άλλες διατάξεις». 

Υ) Του Π.Δ.320/1988 (ΦΕΚ 149/Α/5.7.1988) «Οργανι¬ 
σμός των Υπηρεσιών του Υπουργείου Προεδρίας της Κυ¬ 
βέρνησης», όπως τροποποιήθηκε και συμπληρώθηκε με¬ 
ταγενέστερα. 

δ) Του Π.Δ.373/1995 (ΦΕΚ 201/Α/14.9.1995) «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του». 

ε) Του Π.Δ.400/1995 (ΦΕΚ 226/Α/1.11.1995) «Σύσταση 
Γενικής Γραμματείας Δημόσιας Διοίκησης στο Υπουρ¬ 
γείο Εσωτερικών Δημόσιας Διοίκησης και Αποκέντρωσης 
και καθορισμός των αρμοδιοτήτων της». 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Στη Διεύθυνση Διοίκησης Ανθρώπινου Δυναμικού της 
Γενικής Διεύθυνσης Κατάστασης Προσωπικού της Γενι¬ 
κής Γ ραμματείας Δημόσιας Διοίκησης του Υπουργείου 
Εσωτερικών, Δημόσιας Διοίκησης και Αποκέντρωσης συ- 
νιστάται Τμήμα Γ ραμματείας Δευτεροβάθμιου Πειθαρχι¬ 
κού Συμβουλίου. 

Του ανωτέρω Τμήματος προΐσταται υπάλληλος της Γ. 
Γ.Δ.Δ. του ΥΠ.ΕΣ.Δ.Δ.Α. των κλάδων ΠΕ Διοικητικής Ορ¬ 
γάνωσης ή ΠΕ Διοικητικού. 

2. Στο Τμήμα Γραμματείας Δευτεροβαθμίου Πειθαρχι¬ 
κού Συμβουλίου υπηρετούν υπάλληλοι της Γ.Γ.Δ.Δ. του 
ΥΠ.ΕΣ.Δ.Δ.Α. με μετακίνηση από τις οργανικές τους μο- 

νάδες ή υπάλληλοι άλλων υπηρεσιών, οι οποίοι αποσπώ- 
νται στη Γενική Γραμματεία Δημόσιας Διοίκησης για το 
σκοπό αυτό. 

3. Στην αρμοδιότητα του Τμήματος αυτού ανήκει η 
γραμματειακή υποστήριξη του Δευτεροβαθμίου Πειθαρ¬ 
χικού Συμβουλίου, που λειτουργεί στο ΥΠ.ΕΣ.Δ.Δ.Α. (άρ¬ 
θρο 15 ν.2839/12000) ιδία δε: 

α) Η τήρηση πρωτοκόλλου εισερχόμενης και εξερχόμε- 
νης αλληλογραφίας. 

β) Η διακίνηση της αλληλογραφίας. 

γ) Η μέριμνα για την τήρηση των ημερησίων διατάξεων, 
των Πρακτικών του Συμβουλίου και της αποστολής των 
φακέλων υποθέσεων στις ενδιαφερόμενες υπηρεσίες. 

δ) Η τήρηση αρχείου των εκδικαζομένων υποθέσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2001 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

(3) 

Καθορισμός ετήσιας Επιχορήγησης του Ναυτικού 
Μουσείου της Ελλάδος έτους 2001. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ-ΟΙΚΟΝΟΜΙΚΩΝ 

Έχοντας υπόψη : 

α. Τις διατάξεις του Ν.2362/95 «Κώδικας Δημοσίου Λο¬ 
γιστικού (ΦΕΚ247 Α'/27.11.95) και Ν. 2469/97 άρθρο 1. 

β. Το άρθρο 4 του Νόμου 1544/1985 «Περί επιχορήγη- 
σηςτου Ναυτικού Μουσείου της Ελλάδος» (ΦΕΚ 80 Α'από 
8.5.85). 

γ. Την υπ’ αριθ. 59487/872 ΚΥΑ Πρωθυπουργού και ΥΕ- 
ΘΑ «Περί Αναθέσεως Αρμοδιοτήτων στον ΥΦΕΘΑ» (ΦΕΚ 
679 Β72.6.00). 

δ. Την υπ’ αριθ. 1039386/Α006/21.4.2000 ΚΥΑ Πρωθυ¬ 
πουργού και Υπουργού Οικονομικών «Ανάθεση αρμοδιο¬ 
τήτων Υπουργού Οικονομικών στους Υφυπουργούς Οι¬ 
κονομικών» (ΦΕΚ Β' 571). 

ε. Την πρόταση του Γενικού Επιτελείου Ναυτικού, απο¬ 
φασίζουμε: 

2. Καθορίζουμε την ετήσια επιχορήγηση του Ναυτικού 
Μουσείου της Ελλάδος για το οικονομικό έτος 2001 σε 
δώδεκα εκατομμύρια (12.000.000) δραχμές καταβλητέα 
σεβάροςτου φορέα 11-300 ΚΑΕ 2449 «Επιχορηγήσεις σε 
λοιπές βιβλιοθήκες και Μουσεία» του Προϋπολογισμού 
ΥΕΘΑ/ΓΕΝ έτους 2001. 

3. Από τις διατάξεις της απόφασης αυτής προκαλείται 
δαπάνη, ποσού δώδεκα εκατομμυρίων (12.000.000) 
δραχμών σε βάρος του Προϋπολογισμού ΥΕΘΑ/ΓΕΝ 
2001 ΚΑΕ 2449, στον οποίο έχει γίνει.σχετική πρόβλεψη. 

Η παρούσα απόφαση αυτή να δημοσιευθεί στην Εφη¬ 
μερίδα της Κυβερνήσεως. 

Αθήνα, 4 Ιανουάριου 2001 

οι ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜΗΤΡΙΟΣ ΑΠΟΣΤΟΛΑΚΗΣ ΓΕΩΡΓΙΟΣ ΔΡΥΣ 


( 4 ) 

Χορήγηση Δανείου στον ΠΟΝ από Ειδικό Λογαριασμό 
ΕΛΧΑΟΣτου ΤΑΝ. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Την υπ’ αριθ. 870/220668/23.2.77 Απόφαση ΥΕΘΑ 
(ΦΕΚ77Β/5.2.77). 

β. Την υπ’αριθ. 59487/872/ΚΥΑ Πρωθυπουργού και ΥΕ- 
ΘΑ «Περί αναθέσεως αρμοδιοτήτων στον ΥΦΕΘΑ (ΦΕΚ 
679Β/2.6.00) γ. Την πρόταση του Γ ενικού Επιτελείου Ναυ¬ 
τικού, αποφασίζουμε: 

2. Συμπληρώνουμε την παράγραφο 4 της Υπουργικής 
Αποφάσεως 870/220668//23.2.1977 (ΦΕΚ 77Β/5.2.77) η 
οποία διαμορφώνεται τελικώς ως εξής: «Απαγορεύεται η 
καθ’οιονδήποτε τρόπον διάθεσις και εν γένει χρησιμοποί- 
ησις κεφαλαίων του ειδικού τούτου Λογαριασμού προς 
εξυπηρέτηση αναγκών εκτός του σκοπού δια τον οποίον 
συνεστήθη ούτως, χωρίς την έγκριση του Υπουργού Εθνι¬ 
κής Άμυνας. 

3. Εγκρίνουμε την χορήγηση άτοκου δανείου στον Προ¬ 
μηθευτικό Οργανισμό Ναυτικού (ΠΟΝ) από τον λογαρια¬ 
σμό ΕΛΧΑΟΣτου ΤΑΝ, ποσού ύψους διακοσίων εκατομ¬ 
μυρίων δραχμών (200.000.000), με εξόφληση εντός δέκα 
ετών σε ισόποσες εξαμηνιαίες δόσεις με περίοδο χάριτος 
ενός έτους. 

4. Σε περίπτωση έκτακτης ανάγκης κάλυψης δαπανών 
του Λογαριασμού ΕΛΧΑΟΣ, ο ΠΟΝ επιστρέφει σ’ αυτόν 
άμεσα το υπόλοιπο της οφειλής του. 

5. Η ισχύς της παρούσης άρχεται από τη δημοσίευση 
της στην εφημερίδα της Κυβερνήσεως. 

Η παρούσα απόφαση αυτή να δημοσιευθεί στην Εφη¬ 
μερίδα της Κυβερνήσεως. 

Αθήνα, 23 Ιανουάριου 2001 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΠΟΣΤΟΛΑΚΗΣ 
-♦- 

Αριθμ. 2/3362/0022 (5) 

Καθιέρωση υπερωριακής εργασίας στα Πολιτικά Γρα¬ 
φεία των Υπουργών, Υφυπουργών, Γεν. Γραμματέων 
και Ειδικού Γραμματέατου Υπουργείου Εθνικής Οικο¬ 
νομίας σε νυχτερινές και εξαιρέσιμες ημέρες. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 7 «Αναδιάρθρωση του 
Ν.754/78 του Ν. 1558, 2190/94 και ΠΥΣ 88 και 120 του 
1985». 

2. Του άρθρου 18του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις σε συνδυασμό με την ερμηνευτική 
εγκύκλιο αυτού σε συνδυασμό με το άρθρο 15 του Ν. 
2592/1998 «Αναπροσαρμογή συντάξεων πολιτικών συ¬ 
νταξιούχων του Δημοσίου ρύθμιση συνταξιοδοτικών θε¬ 
μάτων και άλλες διατάξεις.» 

3. Την αριθμ. 88/1985 ΠΥΣ, όπως τροποποιήθηκε, συ¬ 
μπληρώθηκε και ισχύει μέχρι σήμερα. 

4. Την ανάγκη καθιέρωσης υπερωριακής κλπ εργασίας 
στα Πολιτικά γραφεία των Υπουργού, Υφυπουργών, Γενι¬ 
κών Γραμματέων και Ειδικού Γραμματέα του Υπουργείου 

Εθνικής Οικονομίας, λόγω του εξαιρετικού φόρτου εργα¬ 
σίας και των ειδικών συνθηκών λειτουργίας (νυχτερινές 
ώρες Κυριακές και εξαιρέσιμες ημέρες κλ.π). 

5. Την αριθμ. 2/74260/0004/15.10.99 απόφαση «Μεταβί¬ 
βαση εξουσίας υπογραφής σύμφωνα με το άρθρο 7 
παρ.1 του Ν. 1943/91». 

6. Τις υπηρεσιακές ανάγκες, αποφασίζουμε: 

Εγκρίνουμε την καθιέρωση υπερωριακής εργασίας, κα¬ 
τά τις απογευματινές, νυχτερινές ώρες, Κυριακές και 
εξαιρέσιμες ημέρες, στο κάθε είδους προσωπικό (Ειδικοί 
Σύμβουλοι, Συνεργάτες, μετακλητοί, αποσπασμένοι, δια¬ 
τιθέμενοι, μετακινούμενοι κλπ), που υπηρετεί στα Πολιτι¬ 
κά γραφεία των Υπουργού, Υφυπουργών, Γενικών Γραμ- 
ματέων και Ειδικού Γραμματέα Κοινωνίας της Πληροφο¬ 
ρίας του Υπουργείου Εθνικής Οικονομίας, των 
νομοθετημένων θέσεων Ν. 1558/85 και Ν. 2190/94 ως 
ακολούθως: 

Γ ραφείο Υπουργού: 

Ημερήσια υπερωριακή εργασία μέχρι 40 ώρες το μήνα 
για κάθε υπάλληλο. Νυχτερινή υπερωριακή εργασία μέ¬ 
χρι 30 ώρες το μήνα για κάθε υπάλληλο. Εργασία κατά τις 
Κυριακές και εξαιρέσιμες ημέρες μέχρι 20 ώρες το μήνα 
για κάθε υπάλληλο. 

Γραφεία Υφυπουργών, Γενικών Γραμματέων και Ειδι¬ 
κού Γ ραμματέα Πληροφορίας. 

Ημερήσια υπερωριακή εργασία μέχρι 50 ώρες το μήνα 
για κάθε υπάλληλο. Νυχτερινή υπερωριακή εργασία μέ¬ 
χρι 20 ώρες το μήνα για κάθε υπάλληλο. Εργασία κατά τις 
Κυριακές και εξαιρέσιμες ημέρες μέχρι 20 ώρες το μήνα 
για κάθε υπάλληλο. 

Το προσωπικό που θα εργάζεται στα ανωτέρω Γ ραφεία 
ορίζεται ως εξής: 

-Γραφείο Υπουργού 17+2 οδηγοί αυτοκ.= 19 άτομα το 
ανώτερο. 

-Γραφείο Υφυπουργού Χρ.Παχτά 13+2 οδηγοί αυτοκ. 
= 15 άτομα το ανώτερο. 

-Γραφείο Υφ/ργού Γ.Ζαφειρόπουλου 11+2 οδηγοί αυ¬ 
τοκ. = 13 άτομα το ανώτερο. 

-Γ ραφείο Γενικού Γ ραμματέα ΥΠΕΘΟ 5+2 οδηγοί αυ¬ 
τοκ. = 7 άτομα το ανώτερο. 

-Γραφείο Γεν. Γραμμ. Επενδ.& ανάπτυξης 5+2 οδηγοί 
αυτοκ. = 7 άτομα το ανώτερο. 

-Γ ραφείο Γεν. Γ ραμματέα ΔΟΣ 5+2 οδηγοί αυτοκ. = 7 
άτομα το ανώτερο. 

-Γ ραφείο Ειδ. Γ ραμματέα για την Κοινωνία της Πληρο¬ 
φορίας 4+2 οδηγοί αυτοκ. = 6 άτομα το ανώτερο. 

-Γραφείο Γεν.Γραμματέα ΕΣΥΕ 5+2 οδηγοί αυτοκ. 7 
άτομα το ανώτερο. 

Η καταβολή της αποζημίωσης στους δικαιούχους θα γί¬ 
νεται μετά από σχετική βεβαίωση των Διευθυντώντων Πο¬ 
λιτικών Γραφείωντου Υπουργού και των Υφυπουργών κα¬ 
θώς και μετά από βεβαίωση των Γ ενικών Γ ραμματέων για 
το προσωπικό των λοιπών γραφείων. 

Η ωριαία αποζημίωση θα υπολογίζεται σύμφωνα με τις 
διατάξεις του άρθρου 18 του Ν. 2470/97, όπως αντικατα- 
στάθηκε με το άρθρο 15 του Ν. 2592/98. 

Η δαπάνη που θα προκύψει, από την ανωτέρω καταβο¬ 
λή της υπερωριακής εργασίας ανέρχεται στο ποσό των 
117.700.000 δραχμών, είναι εγγεγραμμένη στον Προϋπο¬ 
λογισμό του Υπουργείου έτους 2001 και αναλύεται κατά 
κωδικό ως εξής: 

(0511- 47.800.000 δρχ.. - 0512- 44.700.000δρχ., - 0521- 
15.200.000δρχ και 0522-10.000.000 δρχ. φορέας 13/110). 


Η δαπάνη που θα προκύψει από την καταβολή της υπε- 
ρωριακής εργασίας στο Γ ραφείο του Γ ενικού Γ ραμματέα 
ΕΣΥΕ ανέρχεται σε 14.600.000 δραχμών είναι εγγεγραμ¬ 
μένη στον Προϋπολογισμό της Γενικής Γραμματείας 
ΕΣΥΕ 2001 και αναλύεται κατά κωδικό ως εξής: 

(0511- 4.000.000 δρχ. - 0512 - 2.000.000 δρχ. - 0521- 
5.000.000 δρχ. και 0522 3.600.000 δρχ. φορέας 13/610). 

Η παρούσα απόφαση αυτή να δημοσιευθεί στην Εφη¬ 
μερίδα της Κυβερνήσεως. 

Αθήνα, 31 Ιανουάριου 2001 
Οι Γ ενικοί Γ ραμματείς 

Εθνικής Οικονομίας Οικονομικών 

ΣΠΥΡΙΔΩΝ ΤΡΑΥΛΟΣ ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 1016360/204/Α0006 (6) 

Έναρξη λειτουργίας Τμημάτων Εξόδων σε Δ.Ο.Υ. 
των περιοχών των νομών Αττικής και Θεσσαλονί¬ 
κης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 16 (παρ. 13, 14 και 15) του ν. 2873/2000 
«Φορολογικές ελαφρύνσεις και απλουστεύσεις και άλλες 
διατάξεις» (Α' 285). 

β) του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση των διατάξεων του ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (ΑΊ54) και τροποποιήθη¬ 
κε με το άρθρο 1 παρ. 2α του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (Α' 38). 

2. Το γεγονός ότι, από τις διατάξεις της παρούσας από¬ 
φασης, δεν προκαλείται πρόσθετη δαπάνη σε βάρος του 
Κρατικού Προϋπολογισμού, αποφασίζουμε: 

Ορίζουμε την 2α Απριλίου 2001, ως χρόνο έναρξης λει¬ 
τουργίας των Τμημάτων Εξόδων των Δ.Ο.Υ. Α' Αθηνών 
(Α',Β',Γ), Δ'Αθηνών (Δ',Η'), Ε'Αθηνών (Ε',Θ'), ΣΤ'Αθηνών 
(ΣΤ', Ζ'), Γ Αθηνών, ΙΑ'Αθηνών, ΙΒ' Αθηνών, ΙΓ' Αθηνών, ΙΔ' 
Αθηνών, ΙΕ' Αθηνών, ΙΣΤ'Αθηνών, ΙΗ' Αθηνών, ΙΘ' Αθηνών, 
Κ' Αθηνών, ΚΑ' Αθηνών, ΚΒ' Αθηνών, ΚΓ' Αθηνών, Α' Πει¬ 
ραιά (Α',Β'), Γ Πειραιά, Δ' Πειραιά, Ε' Πειραιά, Α' Θεσσα¬ 
λονίκης, Β' Θεσσαλονίκης (Β',Γ), Δ' Θεσσαλονίκης. Ε' 
Θεσσαλονίκης, ΣΤ' Θεσσαλονίκης, Ζ' Θεσσαλονίκης. Η' 
Θεσσαλονίκης και Θ' Θεσσαλονίκης που συστήθηκαν με 
την παράγραφο 13 του άρθρου 16 του Ν. 2873/2000. 

Από την έναρξη λειτουργίας των Τμημάτων Εξόδων των 
ανωτέρω Δ.Ο.Υ., οι σχετικές αρμοδιότητες θα ασκούνται 
από αυτές και οι Δ.Ο.Υ. Πληρωμών Αθηνών, Πληρωμών 
Πειραιά και Πληρωμών Θεσσαλονίκης, μέχρι την παύση 
λειτουργίαςτους, θαχειρίζονταιτα θέματατακτοποίησης 
των εκκρεμοτήτων τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

Αριθ. 1006666/99/Α0006 (7) 

Σύσταση, συγκρότηση και ορισμός μελών Ομάδας Διοί¬ 
κησης Έργου, στο Υπουργείο Οικονομικών, για τη με¬ 
λέτη και την έρευνα σχετικά με την ενοποίηση των δη¬ 
μόσιων πληροφοριακών συστημάτων και την παροχή 
ηλεκτρονικών υπηρεσιών στατιστικής πληροφόρησης 
στο ευρύ κοινό. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ 284/88 «Οργανισμός 
του Υπουργείου Οικονομικών» (ΦΕΚ128 Α'), όπως τροπο¬ 
ποιήθηκε και ισχύει. 

β) Του άρθρου 34 του Ν. 1914/90 «Εκσυγχρονισμός και 
ανάπτυξη του Δημοσίου Τομέα και της κεφαλαιαγοράς, 
φορολογικές ρυθμίσεις και άλλες διατάξεις» (ΦΕΚ 178Α'), 
σε συνδυασμό με τις διατάξεις του άρθρου 13 του Ν. 
2346/95 (ΦΕΚ 220 Α'). 

γ) Του άρθρου 19τουΝ. 1599/86 «Σχέσεις Κράτους-Πο- 
λίτη, καθιέρωση νέου τύπου δελτίου ταυτότητας και άλ¬ 
λες διατάξεις» (ΦΕΚ 75 Α'), όπως τροποποιήθηκε και κω- 
δικοποιήθηκε με τις διατάξεις του Ν. 2690/99 «Κύρωση 
του Κώδικα Διοικητικής Διαδικασίας και άλλες διατάξεις» 
(ΦΕΚ 45 Α). 

δ) Του Π.Δ 61/97 «Σύσταση Γενικής Γραμματείας Πλη¬ 
ροφορικών Συστημάτων (ΦΕΚ 53 Α'). 

ε) Της παρ. 22 του άρθρου 5 του Ν. 2343/95 (ΦΕΚ 211 
Α'). 

στ) Του άρθρου 19 του Ν. 2470/97 «Αναμόρφωση Μι¬ 
σθολογίου Προσωπικού της Δημόσιας Διοίκησης και άλ¬ 
λες συναφείς διατάξεις» (ΦΕΚ 40 Α'). 

2. Τα αριθ. 32/19.1.2001 και 43/25.1.2001 έγγραφα της 
Γενικής Γραμματείας Πληροφορικών Συστημάτων. 

3. Το γεγονός ότι, από τις διατάξεις της απόφασης αυ¬ 
τής προκαλείται δαπάνη σε βάρος του κρατικού προϋπο¬ 
λογισμού, για την αμοιβή των μελώντης παραπάνω Ομά¬ 
δας Έργου, η οποία θα κταβληθεί από τις πιστώσεις του 
Προϋπολογισμού του Υπουργείου Οικονομικών των ετών 
2001 και 2002, με πόρους οι οποίοι θα εισρέουν από την 
Ευρωπαϊκή Ένωση και η οποία θα οριστεί με τη σχετική 
απόφαση καθορισμού της αμοιβής των παραπάνω μελών. 

4. Την αριθμ. 1042108/473/Α0006/5.5.2000 απόφαση 
του Υπουργού Οικονομικών, (ΦΕΚ 595 Β'), με την οποία 
μεταβιβάσθηκε η εξουσία, στο Γ ενικό Γ ραμματέα, στους 
Γεν.Δ/ντές κ.λ.π., να υπογράφουν «Με εντολή Υπουρ¬ 
γού», αποφασίζουμε: 

Α. Συνιστούμε στο Υπουργείο Οικονομικών Ομάδα Διοί¬ 
κησης Έργου για τη μελέτη και την έρευνα σχετικά με την 
ενοποίηση των δημόσιων πληροφοριακών συστημάτων 
και την παροχή ηλεκτρονικών υπηρεσιών στατιστικής 
πληροφόρησης στο ευρύ κοινό, η οποία εντάσσεται στο 
πρόγραμμα «Ενσωμάτωση Ενοποίηση των Δημόσιων 
Πληροφοριακών Συστημάτων και Στατιστικών Υπηρε¬ 
σιών», στο οποίο συμμετέχει και η Γενική Γραμματεία 
Πληροφορικών Συστημάτων του Υπουργείου Οικονομι¬ 
κών. 

Β. Συγκροτούμε την παραπάνω Ομάδα Διοίκησης Έρ¬ 
γου και ορίζουμε τα μέλη αυτής, ως εξής: 

1. Παναγιώτη Γεωργιάδη, Αν.Καθηγητή Πληροφορικής 
Πανεπ.Αθηνών. Γενικό Γραμματέα της Γενικής Γραμμα¬ 
τείας Πληροφορικών Συστημάτων (Γ. Γ. Π.Σ) ως Συντονι¬ 
στή. 


2. ΗλίαΛάσκαρη, υπάλληλο με βαθμό Α', του κλάδου ΠΕ 
Πληροφορικής, που υπηρετεί στη Γ. Γ. Π.Σ., ως μέλος. 

3. Ασημίνα Μαντά, υπάλληλο με βαθμό Α', του κλάδου 
ΠΕ Πληροφορικής, που υπηρετεί στη Γ. Γ. Π. Σ., ως μέλος. 

4. Παναγιώτα Λιναρδή, υπάλληλο με βαθμό Α', του κλά¬ 
δου ΠΕ Διοικ.Προσ.Λειτ. και Εκμ. Η/Υ. που υπηρετεί στη 
Γ.Γ.Π.Σ, ως μέλος. 

5. Μαρία Τζαφάλια, υπάλληλο με βαθμό Β', του κλάδου 
Π Ε Πληροφορικής, που υπηρετεί στη Γ. Γ. Π. Σ., ως μέ¬ 
λος. 

6. Μαρία Ρουμελιώτη, υπάλληλο με βαθμό Β', του κλά¬ 
δου Π Ε Πληροφορικής, που υπηρετεί στη Γ. Γ. Π.Σ, ως μέ¬ 
λος. 

7. Νίκο Τσαγκάρη, υπάλληλο με βαθμό Γ, του κλάδου 
ΠΕ Πληροφορικής, που υπηρετεί στη Γ. Γ. Π.Σ, ως μέλος. 

8. Γιώργο Ανδρεόπουλο, υπάλληλο με βαθμό Γ', του 
κλάδου ΠΕ Πληροφορικής, που υπηρετεί στη Γ. Γ. Π.Σ, ως 
μέλος. 

9. Αναστασία Πουλιέζου, υπάλληλο με βαθμό Β', του 
κλάδου ΔΕ Προγραμματιστών Η/Υ, που υπηρετεί στη Γ. Γ. 
Π.Σ, ως μέλος. 

10. Δημήτρη Πασσά, υπάλληλο με βαθμό Β', του κλάδου 
ΔΕ Προγραμματιστών Η/Υ, που υπηρετεί στη Γ. Γ. Π.Σ, ως 
μέλος. 

11. Ελισσάβετ Χωριανοπούλου, υπάλληλο με βαθμό Β', 
του κλάδου ΔΕ Διοικ. Προσ. Λειτ. και Εκμετ. Η/Υ, 

12. Δημήτρη Γκούσκο, υπάλληλο με σχέση εργασίας 
Ιδιωτικού Δικαίου Ορισμένου Χρόνου, του Κλάδου ΠΕ 
Πληροφορικής, που υπηρετεί στη Γ. Γ. Π.Σ, ως μέλος. 13- 
Στάθη Ρουβά, υπάλληλο με σχέση εργασίας Ιδιωτικού Δι¬ 
καίου Ορισμένου Χρόνου, του Κλάδου ΠΕ Πληροφορι¬ 
κής, που υπηρετεί στη Γ. Γ. Π.Σ, ως μέλος. 14. Γιώργο Λα- 
σκαρίδη, υπάλληλο με σχέση εργασίας Ιδιωτικού Δικαίου 
Ορισμένου Χρόνου, του Κλάδου ΠΕ Πληροφορικής, που 
υπηρετεί στη Γ.Γ.Π.Σ, ως μέλος. 

Γ. Χρέη Γραμματέα, καθώς και αναπληρωτή αυτού, θα 
εκτελούν τα μέλη που θα ορισθούν από τον Συντονιστή 
της Ομάδας Έργου. 

Δ. Στα πλαίσια του προγράμματος αυτού η παραπάνω 
Ομάδα θα έχει το ακόλουθο έργο μελέτης και έρευνας: 

α) Καθορισμού αναγκών παροχής ηλεκτρονικών υπη¬ 
ρεσιών στατιστικής πληροφόρησης, σε σχέση με το Ολο¬ 
κληρωμένο Πληροφοριακό Σύστημα Τελωνείων 1015. 

β) Μελέτης και σχεδιασμού της τεχνικής αρχιτεκτονι¬ 
κής ενός ολοκληρωμένου πληροφοριακού συστήματος 
για την παροχή ηλεκτρονικών υπηρεσιών στατιστικής 
πληροφόρησης διασυνοριακού εμπορίου. 

γ) Χρήσης και αξιολόγησης του πρωτότυπου συστήμα¬ 
τος παροχής ηλεκτρονικών υπηρεσιών στατιστικής πλη¬ 
ροφόρησης, το οποίο πρόκειται να αναπτυχθεί στο πλαί¬ 
σιο του προγράμματος. 

δ) Διάχυσης των αποτελεσμάτων του ερευνητικού προ¬ 
γράμματος μέσω επιστημονικών ανακοινώσεων και επι- 
κοινωνιακών δράσεων. 

Ε. Η Ομάδα Διοίκησης Έργου θα συνεδριάζει εκτός του 
κανονικού ωραρίου λειτουργίας των Δημοσίων Υπηρε¬ 
σιών, στο κατάστημα του Υπουργείου Οικονομικών, Χον¬ 
δρή 1 και Θεσσαλονίκης στο Μοσχάτο, και θα ολοκληρώ¬ 
σει το έργο της την 31.1.2003. οπότε ολοκληρώνεται και 
η ισχύουσα σύμβαση. 

Ζ. Η αμοιβή του Συντονιστή και των μελώντης Ομάδας 
Διοίκησης Έργου θα καθορισθεί με άλλη απόφαση του 
Υπουργού Οικονομικών. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 9 Φεβρουάριου 2001 
Με εντολή Υπουργού 

Ο Γενικός Διευθυντής Διοικητής Υποστήριξης 
ΝΙΚΟΛΑΟΣ ΣΤΑΥΡΙΑΝΑΚΗΣ 

-♦- 

Αριθ. 106811 (8) 

Τροποποίηση της 109201/21.4.1999 απόφασης του 
Υπουργού Εργασίας και Κοιν. Ασφαλίσεων (ΦΕΚ 
480/Β/28.4.1999). 

Ο ΥΠΟΥΡΓΟΣ ΕΡΓΑΣΙΑΣ & 

ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τιςδιατάξειςτου άρθρου 13 του Ν. 2150/94 (ΦΕΚ98Α') 

2. Τις διατάξεις του άρθρου 18 παρ. 3 και 4 του Ν. 
2224/94 «Ρύθμιση θεμάτων εργασίας Συνδικαλιστικών Δι¬ 
καιωμάτων κ.λ.π.» (ΦΕΚ 112/Α). 

3. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α). 

4. Τις διατάξεις των άρθρων 17 και 18 του Ν. 2458/97 
(ΦΕΚ 15/ Α/14-2-97) «Ρύθμιση θεμάτων εποπτευόμενων 
οργανισμών του Υπ. Εργασίας και άλλες διατάξεις». 

5. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

6. Την κοινή απόφαση Πρωθυπουργού και Υπουργού 
Εργασίας και Κοιν. Ασφαλίσεων με αριθμ. 80078/4-10-96 
(ΦΕΚ 924/Β/8-10-96). 

7. Την Απόφαση του Υπ. Εργασίας και Κοιν. Ασφαλίσε¬ 
ων 80156/7-7-94 (ΦΕΚ 528/Β/7-7-94). 

8. Τις διατάξεις του άρθρου 1 παρ. 2α του Ν. 2469/97 
(ΦΕΚ 38/Α) το οποίο αντικατέστησε το πρώτο εδάφιο της 
παρ. 2 του άρθρου 29α του Ν. 1558/85 (ΦΕΚ 137/Α/85), 
όπως αυτό συμπληρώθηκε με το άρθρο 27 του Ν. 2081/92 
(ΦΕΚ 154/Α/92). 

9. Τις διατάξεις του Κανονισμού (ΕΟΚ) αριθμ. 2081/93 
του Συμβουλίου της 20/7/1993. 

10. Τις διατάξειςτου Κανονισμού (ΕΟΚ) αριθμ. 2082/93 
του Συμβουλίου της 20/7/93. 

11. Τις διατάξεις του Κανονισμού (ΕΟΚ) αριθμ. 2084/93 
του Συμβουλίου της 20/7/93 «Διατάξεις Εφαρμογής του 
Κανονισμού (ΕΟΚ) αριθμ. 2052/88 όσον αφορά το Ευρω¬ 
παϊκό Κοινωνικό Ταμείο». 

12. Την Απόφαση της Επιτροπής της Ε.Ε. με αριθμ. 
Ε(94) 1716 της 13/7/1993 σχετικά με την κατάρτιση του 
Κ.Π.Σ. 1994-1999 «Για την ανάπτυξη και τη διαρθρωτική 
προσαρμογή της Ελλάδας». 

13. Την Απόφαση της Επιτροπής της Ε.Ε. με αριθμ. Ο 
(94) 1421 της 29/7/1994, σχετικά με την έγκριση του Επι¬ 
χειρησιακού Προγράμματος Συνεχιζόμενης Επαγγελμα¬ 
τικής Κατάρτισης και Προώθησηςτης Απασχόλησης, που 
εντάσσονται στο 2ο Κ.Π.Σ. 

14. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα όπως περιγράφο- 
νται στο ανωτέρω Επιχειρησιακό Πρόγραμμα. 

15. Την ισχύουσα Εθνική και Κοινοτική νομοθεσία που 
αναφέρεται στην υλοποίηση και διαχείριση προγραμμά¬ 
των. 

16. Την ισχύουσα φορολογική νομοθεσία και ιδίως το 
νομότυπο των φορολογικών στοιχείων και παραστατικών. 


17. Την υπ’ αριθμ. 2007892/461/1998 Κοινή Απόφαση 
περί «Ανακτήσεως αχρεωστήτως ή παρανόμως καταβλη- 
θέντων ποσών από εθνικούς πόρους ή πόρους της Ευρω¬ 
παϊκής Ένωσης στα πλαίσια της υλοποίησης κοινοτικών 
πολιτικών». 

18. Τις διατάξεις του άρθρου 27 του Ν. 2081/1992 
(154/Α) με το οποίο προστέθηκε άρθρο 29ΑΝ. 1588/1985. 

19. Το γεγονός ότι με την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού. 

20. Το άρθρο 23 του Ν. 1892/1990 που διατήρησε σε 
ισχύ το άρθρο 25 του Ν. 1262/82 και διατηρήθηκε σε ισχύ 
με το άρθρο Μπαρ. 4του Ν. 2601/1998 (ΦΕΚ81 Α/15-4- 
98). 

21. Τις αποφάσεις της 5ης, 6ης, 7ης Επιτροπής Παρα¬ 
κολούθησης του Ε.Π. «Συνεχιζόμενη Κατάρτιση και Προ¬ 
ώθηση της Απασχόλησης». 

22. Την υπ’ αριθμ. 111232/12-12-1997 Απόφαση του 
Υπουργού Εργασίας και Κοιν. Ασφαλίσεων που ορίζει 
«Κριτήρια Πιστοποίησης Δομών Συνεχιζόμενης Κατάρτι¬ 
σης». 

23. Την υπ’ αριθμ. 106543/16-4-98 Απόφαση του Υπουρ¬ 
γού Εργασίας και Κοιν. Ασφαλίσεων που ορίζει το «Σύ¬ 
στημα διαχείρισης του Ενιαίου Μητρώου Αξιολογητών 
(Ε.Μ.Α.) του Υπουργείου Εργασίας και Κοιν. Ασφαλίσε¬ 
ων». 

24. Την ανάγκη δημιουργίας ενός συστήματος διαχείρι¬ 
σης των χρηματοδοτούμενων από το ΕΚΤ ενεργειών. 

25. Την ανάγκη καθορισμού των όρων δικαιολογητικών, 
παραστατικών στοιχείων και λοιπών υποχρεώσεων που 
πρέπει να τηρούνται από τους φορείς υλοποίησης προ¬ 
γραμμάτων. 

26. Το Υποπρόγραμμα II «Συνεχιζόμενη Επαγγελματική 
Κατάρτιση εργαζομένων» στις ιδιωτικές επιχειρήσεις του 
2ου Κ.Π.Σ. 1994 έως 1999 που έχει σαν στόχους: 

Τη βελτίωση και συμπλήρωση των προσόντων των ερ¬ 
γαζομένων και την απόκτηση ευελιξίας προσαρμογής στις 
μεταβαλλόμενες συνθήκες παραγωγής και εργασίας. 

27. Την υπ’ αριθμ. 789/14/6-4-1999 Απόφαση του Δ.Σ. 
του ΟΑΕΔ. 

28. Την υπ’ αριθμ. 105127/8-1-2001 Απόφαση του 
Υπουργού Εργασίας και Κοιν. Ασφαλίσεων (ΦΕΚ5/Β/9-1- 
2001 ). 

29. Τα έγγραφα 1201/12-1-2001 και 1206/17-1-2001 του 
ΕΛΣΕΚΕΚ. 

30. Την εκφρασθείσα σύμφωνη γνώμη του ΟΑΕΔ, απο¬ 
φασίζουμε: 

1. Την τροποποίηση του πρώτου εδαφίου της παρ. 4.4 
«ΔΙΚΑΙΟΛΟΓΗΤΙΚΑ ΜΕΤΑ ΤΗΝ ΛΗΞΗ ΤΟΥ ΠΡΟΓΡΑΜΜΑ¬ 
ΤΟΣ - ΑΠΟΠΛΗΡΩΜΗ, ΕΚΚΑΘΑΡΙΣΗ, ΣΤΑΔΙΟ IV», του άρ¬ 
θρου 4 της απόφασης μας 109201 /21 -4-99 ως ακολούθως: 

«χρόνος υποβολής το αργότερο μέχρι 31.5.2001» 

2. Την τροποποίηση του πρώτου εδαφίου του τρόπου 
εκκαθάρισης της ενέργειας της παραγράφου «3η φάση - 
εκκαθάριση της ενέργειας», του άρθρου 9 «ΧΡΗΜΑΤΟΟΙ¬ 
ΚΟΝΟΜΙΚΗ ΡΟΗ ΤΗΣ ΕΠΙΧΟΡΗΓΗΣΗΣ» της απόφασης 
μας 109201/21-4-99 ως ακολούθως: 

«Προκειμένου να αποφευχθούν ακυρώσεις προγραμ¬ 
μάτων και επιστροφές προκαταβολών, οι φορείς υλοποί¬ 
ησης του προγράμματος υποχρεούνται να υποβάλουν 
μέχρι 31/5/2001 τα απαιτούμενα για την εκκαθάριση δι- 
καιολογητικά». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Φεβρουάριου 2001 

Ο ΥΠΟΥΡΓΟΣ 

ΑΝ. ΓΙΑΝΝΙΤΣΗΣ 
-♦- 

Αριθ.Φ. 434/2111 (9) 

Τροποποίηση διατάξεων άρθρου 7 του Κανονισμού 
Παροχών Ασθένειας του ΤΥΔΚΥ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 Τις διατάξεις του εδαφίου α'της παρ. 3 του άρθρου 2 
του ν 1422 του ν. 1422/1984(ΦΕΚ27/Α) 

2. Την αρ. 80027/4-5-2000 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων >»(Β 610) 

3. Την αριθ. 756/28-9-2000 απόφαση του Διοικητικού 
Συμβουλίου του ΤΥΔΚΥ 

4. Τη γνώμη του Συμβουλίου Κοινωνικής Ασφάλειας που 
διατυπώθηκε στην αρ. 281/14-12-2000 συνεδρίαση του . 

5 Το γεγονός ότι δεν προκαλείται δαπάνη εις βάρους 
του Κρατικού προϋπολογισμού αλλά του προϋπολογι¬ 
σμού του ΤΥΔΚΥ ύψους 65.000 000 δραχμών ετησίως για 
την οποία έχει εγγράφει πίστωση στον ΚΑΕ 0685, αποφα¬ 
σίζουμε: 

Η παράγραφος 3 του άρθρου 7 τηο αρ 434/1311/10-12- 
1992 απόφαση του Υπουργού Υγείας Πρόνοιας και Κοι¬ 
νωνικών Ασφαλίσεων (Β 22) τροποποιείται ως εξής: 

«Σε περίπτωση ανώμαλης εξέλιξης του τοκετού ή επι¬ 
πλοκών της λοχείας καταβάλλονται εκτός από το βοήθη¬ 
μα τοκετού και δαπάνες μαιευτικής περίθαλψης σύμφω¬ 
να με τις διατάξεις του Κανονισμού περί νοσοκομειακής 
περίθαλψης» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 2001 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 
-♦- 

Αριθ. Φ11 50081 (10) 

Χορήγηση έκτακτης οικονομικής ενίσχυσης στην Γενική 
Συνομοσπονδία Εργατών Ελλάδος. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
Νομικών Προσώπων και άλλες διατάξεις». 

2. Τόμε αριθ. 10449/9-2-2001 έγγραφο του Ο. Ε.Ε. με το 
οποίο μας υποβλήθηκε απόσπασμα Πρακτικού της με αριθ. 
6/2-2-2001 συνεδρίασης του Διοικητικού του Συμβουλίου. 

3. Την εγγραφή πίστωσης στον Κ.Α.Ε.2522 ΣΤ του προ¬ 
ϋπολογισμού του Ο.Ε.Ε. έτους 2000, για την προκαλού- 
μενη δαπάνη (άρθρο 27 ν. 2081/1992, άρθρο 29 Α του ν. 


1558/1985 και άρθρο 1 του ν.2469/1997). Η δαπάνη αυτή 
δεν βαρύνει του κρατικό προϋπολογισμό. 

4. Την αριθ. 80027/9-5-2000 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». (ΦΕΚ. 
610/Β/9-5-2000), αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελή- 
φθη κατά την αριθμ.6/2-2-2001 συνεδρίαση του, σχετικά 
με την καταβολή οικονομικής ενίσχυσης ποσού δέκα επτά 
εκατομμυρίων, οκτακόσιων τριάντα τεσσάρων χιλιάδων, 
εκατόν εννέα (17.834.109)δρχ. στην Γ ενική Συνομοσπον¬ 
δία Εργατών Ελλάδος για κάλυψη συνδρομών σε Διε¬ 
θνείς Οργανισμούς. 

Η δαπάνη αυτή η οποία βαρύνει τον Κ.Α. Ε.2522 ΣΤ του 
προϋπολογισμού του Ο.Ε.Ε. έτους 2000 ο οποίος δεν επι¬ 
χορηγείται από τον κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 15 Φεβρουάριου 2001 

Ο ΥΦΥΠΟΥΡΓΟΣ 

X. ΠΡΩΤΟ ΠΑΠΑΣ 
-♦- 

Αριθ. 8 (11) 

Καθιέρωση υπερωριακής εργασίας, εργασίας κατά τις 
Κυριακές και εξαιρέσιμες ημέρες και εργασίας κατά 
τις νυκτερινές ώρες προς συμπλήρωση της υποχρεω¬ 
τικής εβδομαδιαίας εργασίας καθημερινών Κυριακών 
και εξαιρέσιμων, από 1.1.2001 και 31.12.2001, για το 
μόνιμο και αποσπασμένο προσωπικό της Νομαρχια¬ 
κής Αυτοδιοίκησης Αχαίας. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

Ι.Τις διατάξεις του Π.Δ. 30/96 «Κώδικας Νομαρχ. 
Αυτ/σης». 

2. Τις διατάξεις των άρθρων 29 του Ν. 2683/99,15 του Ν. 
2592/98 και 25παρ.7του Ν. 2738/99. 

3. Το γεγονός ότι οι υπηρεσίες Τμήμα Ναυτιλίας και 
Ελέγχου Διεθνών Μεταφορών και Γ ραφείο Νομάρχη λει¬ 
τουργούν σε 12ωρη βάση όλες τις ημέρες του έτους Κυ¬ 
ριακές, εξαιρέσιμες και νυκτερινές ώρες για τον έλεγχο 
των Διεθνών Μεταφορών στο λιμάνι της Πάτρας καθώς 
και του Γ ραφείου Νομάρχη που παραμένει ανοικτό στη 
διάθεση και εξυπηρέτηση του πολίτη. 

4. Τις ειδικές έκτακτες υπηρεσιακές ανάγκες που παρου¬ 
σιάζονται (χιονοπτώσεις, πλημμύρες, πυρκαγιές, σεισμοί) 
για την αντιμετώπιση των οποίων απασχολούνται οιτεχνικοί 
υπάλληλοι και οδηγοί του Τεχνικού Εξοπλισμού της Δ/νσης 
Έργων, καθώς και οι υπάλληλοι του Τμήματος Πολιτικής 
Προστασίας, πέραντου ωραρίου σε 24ωρη βάση και με ερ¬ 
γασία σε νυκτερινές ώρες, ημέρες αργίας και Κυριακές. 

5. Το γεγονός ότι για την αντιμετώπιση των παραπάνω 
αναγκών, καθώς και κάθε έκτακτων υπηρεσιακών ανα¬ 
γκών που προκύπτουν, επιβάλλεται το προσωπικό της 
Ν.Α. Αχαίας να απασχολείται υπερωριακά καθώς και τις 
Κυριακές και εξαιρέσιμες. 

6. Το γεγονός ότι έχει προβλεφθεί στον προϋπολογισμό 
της Ν.Α. Αχαίας η σχετική απαιτούμενη δαπάνη, αποφα¬ 
σίζουμε: 

Εγκρίνουμε να εργάζονται οι υπάλληλοι που υπηρετούν 

στο Ν.Α. Αχαίας, υπερωριακά από 1/1/2001 μέχρι 
31.12.2001, όπως παρακάτω: 

Σύνολο Σύνολο προτεινο- Σύνολο ωρών Α' Εγγεγραμμένη 
υπηρετούνταν μόνων υπαλλήλων και Β'εξαμήνου Πίστωση 


ΠΕ 

37 

2 

ΤΕ 

18 

3 

ΔΕ 

120 

22 

ΥΕ 

5 

1 

ΣΥΝΟΛΟ 180 

28 


Η ονομαστική κατανομή και η κατανομή κατά είδος ερ¬ 
γασίας (απογευματινής, νυκτερινής, εξαιρέσιμων και Κυ¬ 
ριακών) των ανωτέρω ωρών, θα γίνει με νεώτερη απόφα¬ 
ση μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 5 Ιανουάριου 2001 
Ο Νομάρχης 

ΕΥΣΤ. ΑΘΑΝΑΣΟΠΟΥΛΟΣ - ΣΕΡΕΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




